**(ร่าง)เป้าหมายการดำเนินงานของกรมโยธาธิการและผังเมือง กระทรวงมหาดไทย**

**ประจำปีงบประมาณ 2567**

* **ผลสัมฤทธิ์และประโยชน์ที่คาดว่าจะได้รับจากการใช้จ่ายงบประมาณ**

1. ผลสัมฤทธิ์ : พื้นที่เมือง/ชุมชน มีผังเมืองเป็นกรอบในการพัฒนา ในด้านกายภาพ มีการพัฒนาโครงสร้างพื้นฐานอย่างเป็นระบบมีความสามารถในการแข่งขัน ประชาชนมีคุณภาพชีวิตที่ดี เมืองมีสภาพแวดล้อมที่น่าอยู่ และลดผลกระทบจากภัยพิบัติทางธรรมชาติได้อย่างมีประสิทธิภาพ

* ตัวชี้วัด : ผังเมืองรวมเมือง/ชุมชน ที่ดำเนินการโดยกระบวนการมีส่วนร่วมของประชาชนเพื่อเป็นผังแม่บทในการพัฒนาพื้นที่ (29 ผัง)
* ตัวชี้วัด : พื้นที่เป้าหมายที่ได้รับการส่งเสริมสนับสนุนการพัฒนาโครงสร้างพื้นฐาน (396 แห่ง)
* ตัวชี้วัด : พื้นที่เมือง/ชุมชน และพื้นที่เศรษฐกิจ ได้รับการป้องกันและลดผลกระทบจากปัญหาอุทกภัย น้ำท่วมพื้นที่ชุมชน (40,697 ไร่)
* ตัวชี้วัด : พื้นที่ตลิ่งริมแม่น้ำภายในประเทศ พื้นที่ชายฝั่งทะเล และพื้นที่ตามแนวแม่น้ำชายแดนระหว่างประเทศได้รับการป้องกันการกัดเซาะ การพังทลายของตลิ่ง พร้อมทั้งลดผลกระทบจากปัญหาภัยพิบัติทางธรรมชาติ และมิให้เกิดการสูญเสียดินแดน (209,533 เมตร)
* ตัวชี้วัด : ร้อยละของประชาชนที่ได้รับประโยชน์จากการยกระดับการพัฒนาเมือง (ร้อยละ 70)
* **ตัวชี้วัดเป้าหมายการให้บริการหน่วยงาน**

1. ธำรงไว้ซึ่งสถาบันหลักของชาติ

* ตัวชี้วัดเชิงคุณภาพ : ร้อยละความสำเร็จในการสนับสนุนการพัฒนาเพื่อธำรงไว้ซึ่งสถาบันหลัก   
  *(ร้อยละ 100*)

1. พัฒนาชุมชน สร้างความมั่นคงภายใน

* ตัวชี้วัดเชิงปริมาณ : ความยาวของตลิ่งริมแม่น้ำที่ได้รับการปกป้องและลดผลกระทบจากภัยพิบัติทางธรรมชาติ (*176,414 เมตร)*
* ตัวชี้วัดเชิงปริมาณ : พื้นที่ตามแนวแม่น้ำชายแดนระหว่างประเทศ และพื้นที่ชายฝั่งทะเล ได้รับการป้องกันการกัดเซาะและการพังทลายของตลิ่ง *(33,119 เมตร)*

1. ประชาชนมีคุณภาพชีวิตที่ดี มีสภาพแวดล้อมที่น่าอยู่มีความปลอดภัยในชีวิตและทรัพย์สินจากภัยพิบัติทางธรรมชาติ

* ตัวชี้วัดเชิงคุณภาพ : ร้อยละของประชาชนที่ได้รับประโยชน์จากการยกระดับการพัฒนาเมืองและลดผลกระทบจากภัยพิบัติทางธรรมชาติได้อย่างมีประสิทธิภาพ *(ร้อยละ 70)*
* ตัวชี้วัดเชิงปริมาณ : พื้นที่ภาค เมือง และพื้นที่เศรษฐกิจได้รับการวางผังเมือง *(120 ผัง)*
* ตัวชี้วัดเชิงปริมาณ : จำนวนพื้นที่เมืองและชุมชนได้รับการพัฒนาโครงสร้างพื้นฐานให้เป็นเมืองน่าอยู่ปลอดภัยเพิ่มขีดความสามารถในการแข่งขันและรองรับการเติบโตที่เป็นมิตรกับสิ่งแวดล้อม *(244 แห่ง)*

1. พัฒนาโครงสร้างพื้นฐานตามศักยภาพของพื้นที่ในจังหวัดชายแดนภาคใต้

* ตัวชี้วัดเชิงปริมาณ : จำนวนพื้นที่ชุมชนในจังหวัดชานแดนภาคใต้ที่ได้รับการพัฒนาโครงสร้างพื้นฐานให้มีความน่าอยู่ปลอดภัย *(198 แห่ง)*

1. ส่งเสริมการพัฒนาและยกระดับการท่องเที่ยวเพื่อกระจายรายได้อย่างทั่วถึง

* ตัวชี้วัดเชิงปริมาณ : จำนวนพื้นที่เพื่อการท่องเที่ยวได้รับการพัฒนาโครงสร้างพื้นฐาน *(27 แห่ง)*

1. เกิดการลงทุนจากภาครัฐและภาคเอกชน ในพื้นที่เขตพัฒนาพิเศษภาคตะวันออก (ฉะเชิงเทรา ชลบุรี ระยอง)

* ตัวชี้วัดเชิงปริมาณ : จำนวนโครงการศึกษาและออกแบบรายละเอียดเพื่อพัฒนาในเขตพัฒนาพิเศษภาคตะวันออก *(1 แห่ง)*
* ตัวชี้วัดเชิงปริมาณ : จำนวนโครงสร้างพื้นฐานที่ได้รับการก่อสร้างมนเขตพัฒนาพิเศษภาคตะวันออก *(14 แห่ง)*
* ตัวชี้วัดเชิงคุณภาพ : โครงสร้างพื้นฐานที่ได้รับการก่อสร้างมีคุณภาพและได้มาตรฐานตามหลักวิศวกรรม *(ร้อยละ 100)*

1. บรรเทาน้ำท่วมและอุทกภัยในพื้นที่ชุมชนพื้นที่เศรษฐกิจสำคัญ และพื้นที่การเกษตรอย่างเป็นระบบ

* ตัวชี้วัดเชิงปริมาณ : พื้นที่ได้รับการป้องกันและลดผลกระทบจากปัญหาอุทกภัยและน้ำท่วม *(40,697 ไร่)*

**แผนงานยุทธศาสตร์เสริมสร้างความมั่นคงของสถาบันหลักของชาติ**

**โครงการที่ 1 : โครงการก่อสร้าง ปรับปรุง ซ่อมแซม และดูแลบำรุงรักษา อาคารราชการ**

วัตถุประสงค์ :

* สนับสนุนด้านออกแบบ ก่อสร้างและบำรุงรักษากิจกรรมพิเศษหลวง

เชิงปริมาณ :

ตัวชี้วัด : จำนวนงานก่อสร้างปรับปรุงอาคารแล้วเสร็จภายในเวลาและงบประมาณที่กำหนด *(1 โครงการ)*

เชิงคุณภาพ :

ตัวชี้วัด : งานก่อสร้างปรับปรุงอาคารได้มาตรฐานตามหลักวิชาการ *(ร้อยละ 100)*

**แผนงานยุทธศาสตร์ป้องกันและแก้ไขปัญหาที่มีผลกระทบต่อความมั่นคง**

**โครงการที่ 1 : โครงการก่อสร้างเขื่อนป้องกันตลิ่งเพื่อป้องกันการสูญเสียดินแดนของประเทศ**

วัตถุประสงค์ :

* ลดความเสียหายและป้องกันการพังทลายของพื้นที่ตลิ่งริมแม่น้ำชายแดนระหว่างประเทศรักษา  
  เขตแดนทางธรรมชาติตลอดแนวแม่น้ำชายแดน และป้องกันการพังทลายของตลิ่งริมทะเล และส่งมอบโครงการให้องค์กรปกครองส่วนท้องถิ่น/หน่วยงาน ที่ขอรับการสนับสนุนโครงการเมื่องานก่อสร้างแล้วเสร็จ เพื่อนำไปดูแลบำรุงรักษา หรือใช้ประโยชน์โครงการให้อยู่ในสภาพที่ดี และมีความพร้อมในการใช้งาน เพื่อให้ประชาชนและชุมชนมีความปลอดภัยในการดำรงชีวิต

เชิงปริมาณ :

ตัวชี้วัด : ความยาวของพื้นที่ตลิ่งริมแม่น้ำตามชายแดนระหว่างประเทศและพื้นที่ชายฝั่งทะเลได้รับการป้องกันการพังทลาย *(32,058 เมตร)*

เชิงคุณภาพ :

ตัวชี้วัด : เขื่อนป้องกันตลิ่งที่ก่อสร้างมีคุณภาพและได้รับมาตรฐานตามหลักวิศวกรรม *(ร้อยละ 100)*

**แผนงานยุทธศาสตร์พัฒนาระบบการเตรียมพร้อมแห่งชาติและระบบบริหารจัดการภัยพิบัติ**

**โครงการที่ 1 : โครงการก่อสร้างเขื่อนป้องกันตลิ่งริมแม่น้ำภายในประเทศ**

วัตถุประสงค์ :

* ลดความเสียหายและป้องกันการพังทลายของพื้นที่ตลิ่งริมแม่น้ำภายในประเทศ และส่งมอบโครงการให้องค์กรปกครองส่วนท้องถิ่น/หน่วยงาน ที่ขอรับการสนับสนุนโครงการเมื่องานก่อสร้างแล้วเสร็จ เพื่อนำไปดูแล บำรุงรักษา หรือใช้ประโยชน์โครงการให้อยู่ในสภาพที่ดี และมีความพร้อมในการใช้งาน เพื่อให้ประชาชนและชุมชนมีความปลอดภัยในการดำรงชีวิต

เชิงปริมาณ :

ตัวชี้วัด : ความยาวของพื้นที่ตลิ่งริมแม่น้ำภายในประเทศ ที่ได้รับการป้องกัน *(174,024 เมตร)*

เชิงคุณภาพ :

ตัวชี้วัด : เขื่อนป้องกันตลิ่งที่ได้รับการก่อสร้างมีคุณภาพและได้มาตรฐานตามหลักวิศวกรรม   
*(ร้อยละ 100)*

**แผนงานยุทธศาสตร์พัฒนาพื้นที่และเมืองน่าอยู่อัจฉริยะ**

**ผลผลิตที่ 1 : การให้บริการด้านช่างและกำกับดูแลอาคาร**

วัตถุประสงค์ :

* เพื่อให้งานบริการด้านช่างตลอดจนงานก่อสร้างต่างๆ ได้มาตรฐานตามหลักวิชาการและมีความปลอดภัย
* เพื่อให้ประชาชนได้รับความปลอดภัยจากการใช้สอยอาคารอย่างมีมาตรฐาน โดยจัดให้มีการปรับปรุงแก้ไขและพัฒนากฎระเบียบข้อกฎหมายให้ทันสมัย มีผลการบังคับใช้ พร้อมทั้งมีการติดตามการบังคับใช้กฎหมายอย่างต่อเนื่อง

เชิงปริมาณ :

ตัวชี้วัด : จำนวนงานที่ให้บริการและให้คำปรึกษากด้านช่าง *(138,000 ครั้ง)*

ตัวชี้วัด : จำนวนอาคารภาครัฐที่ได้รับการกำกับ ดูแล และตรวจสอบ *(5,500 อาคาร)*

เชิงคุณภาพ :

ตัวชี้วัด : งานที่ให้บริการด้านช่างมีความถูกต้องตามหลักวิชาการด้านช่างและเป็นไปตามกฎหมาย   
*(ร้อยละ 100)*

ตัวชี้วัด : ข้อขัดแย้ง และข้อพิพาทในการบังคับใช้กฎหมายอาคารลดลง *(ร้อยละ 20)*

ตัวชี้วัด : การเกิดอัคคีภัยในอาคารลดลง *(ร้อยละ 80)*

**โครงการที่ 2 : โครงการพัฒนาพื้นที่ตามผังเมือง**

วัตถุประสงค์ :

* พื้นที่ชุมชนได้รับการพัฒนาโครงสร้างพื้นฐานที่มีมาตรฐาน ประชาชนและชุมชนได้รับความสะดวกและปลอดภัยในการดำรงชีวิต และส่งมอบโครงการให้องค์กรปกครองส่วนท้องถิ่น/หน่วยงาน ที่ขอรับการสนับสนุนโครงการเมื่องานก่อสร้างแล้วเสร็จ เพื่อนำไปดูแล บำรุงรักษา หรือใช้ประโยชน์โครงการให้อยู่ในสภาพที่ดีและมีความพร้อมในการใช้งาน เพื่อให้ประชาชนและชุมชนมีความปลอดภัยในการดำรงชีวิต

เชิงปริมาณ :

ตัวชี้วัด : จำนวนพื้นที่ที่ได้รับการพัฒนาโครงสร้างพื้นฐาน *(282 แห่ง)*

ตัวชี้วัด : จำนวนพื้นที่ที่ได้รับการออกแบบรายละเอียด *(62 แห่ง)*

ตัวชี้วัด : จำนวนสิ่งกีดขวางการจราจรทางน้ำที่ถูกกำจัด *(1,338,000 ตัน)*

เชิงคุณภาพ :

ตัวชี้วัด : โครงสร้างพื้นฐานที่ได้รับการก่อสร้างมีคุณภาพและได้มาตรฐานตามหลักวิศวกรรม  
*(ร้อยละ 100)*

**โครงการที่ 3 : โครงการที่ดินที่ได้รับการจัดรูปเพื่อพัฒนา**

วัตถุประสงค์ :

* เพื่อให้มีการพัฒนาพื้นที่อย่างเป็นระบบสอดคล้องกับการใช้ประโยชน์ที่ดินตามระบบมาตรฐานผังเมืองรวม โดยการจัดเตรียมสาธารณูปโภค-สาธารณูปการ ให้เพียงพอกับกิจกรรมที่กำหนดตามผังเมืองรวมหรือเป็นการพัฒนาพื้นที่ตามแผนแม่บทและพื้นที่เป้าหมายที่ได้รับการพิจารณาจากคณะกรรมการจัดรูปที่ดินฯและนโยบายการพัฒนาของเทศบาลและจังหวัดโดยคำนึงถึงสภาพแวดล้อมและคุณภาพชีวิตที่ดีในการอยู่อาศัยของประชาชาชนโดยส่วนรวม

เชิงปริมาณ :

ตัวชี้วัด : จำนวนพื้นที่ที่ได้รับการพัฒนาด้วยวิธีการจัดรูปที่ดิน *(232 ไร่)*

เชิงคุณภาพ :

ตัวชี้วัด : โครงสร้างพื้นฐานที่ได้รับการก่อสร้างในพื้นที่จัดรูปที่ดินมีคุณภาพและได้มาตรฐานตามหลักวิศวกรรม (*ร้อยละ 100)*

**โครงการที่ 4 : โครงการวางและสนับสนุนด้านการผังเมือง**

วัตถุประสงค์ :

* เพื่อกำหนดนโยบายโครงการและมาตรการทางด้านผังเมือง ให้หน่วยงานภาครัฐ ภาคเอกชน องค์กรปกครองส่วนท้องถิ่น และภาคส่วนที่เกี่ยวข้อง สามารถนำไปพัฒนาพื้นที่อย่างเป็นระบบและมีประสิทธิภาพ สอดคล้องกับสภาพแวดล้อม วิถีชีวิต และการดูแลรักษาทรัพยากรธรรมชาติอย่างยั่งยืน

เชิงปริมาณ :

ตัวชี้วัด : จำนวนผังเมืองที่จัดทำ *(106 ผัง)*

ตัวชี้วัด : จำนวนองค์กรปกครองส่วนท้องถิ่นที่ได้รับการสนับสนุนและส่งเสริมด้านการผังเมือง *(649 แห่ง)*

ตัวชี้วัด : จำนวนพื้นที่ที่มีระบบภูมิศาสตร์สารสนเทศ (GIS) *(17 แห่ง)*

ตัวชี้วัด : จำนวนพื้นที่ที่มีเขตการปกครองในระบบสารสนเทศภูมิศาสตร์ (GIS) เพื่อการผังเมือง *(37 แห่ง)*

ตัวชี้วัด : จำนวนผังเมืองรวมเมือง/ชุมชนที่มีระบบภูมิศาสตร์สารสนเทศ (GIS) *(10 ผัง)*

เชิงคุณภาพ :

ตัวชี้วัด : พื้นที่เมือง/ชุมชน ที่ได้รับการวางผังเมืองแล้วเสร็จ มีการประกาศบังคับใช้ และมีกรอบแนวทางในการพัฒนาพื้นที่อย่าง*เหมาะสม (ร้อยละ 100)*

**แผนงานยุทธศาสตร์พัฒนาพื้นที่เขตเศรษฐกิจพิเศษ**

**โครงการที่ 1 : โครงการพัฒนาพื้นที่เขตเศรษฐกิจพิเศษ**

วัตถุประสงค์ :

* เพื่อกำหนดแนวทางและรูปแบบเขตพัฒนาเศรษฐกิจให้หน่วยงานที่เกี่ยวข้องนำไปใช้ เป็นกรอบในการพัฒนาพื้นที่อย่างเป็นเอกภาพ
* เพื่อกำหนดแนวทางและแผนในการปรับปรุงและพัฒนาระบบโครงสร้างพื้นฐานให้สามารถรองรับการเป็นเขตพัฒนา เศรษฐกิจพิเศษ การค้าโลจิสติกส์ และปัจจัยพื้นฐานของชุมชน
* เพื่อเป็นการส่งเสริมภาพลักษณ์ของเขตพัฒนาเศรษฐกิจพิเศษให้โดดเด่น มีเอกลักษณ์ สร้างความประทับใจและเป็นที่จดจำต่อผู้มาเยือน
* เพื่อเป็นการกระตุ้นให้เกิดการหมุนเวียนด้านเศรษฐกิจในพื้นที่ พร้อมส่งเสริมคุณภาพชีวิตของชุมชนให้ดีขึ้นและส่งมอบโครงการให้องค์กรปกครองส่วนท้องถิ่น/หน่วยงาน ที่ขอรับการสนับสนุนโครงการเมื่องานก่อสร้างแล้วเสร็จ เพื่อนำไปดูแล บำรุงรักษา หรือใช้ประโยชน์โครงการให้อยู่ในสภาพที่ดีและมีความพร้อมในการใช้งาน เพื่อให้ประชาชนและชุมชนมีความปลอดภัยในการดำรงชีวิต เพื่อกำหนดแนวทางและแผนในการปรับปรุงและพัฒนาระบบโครงสร้างพื้นฐานให้สามารถรองรับการเป็นเขตพัฒนาเศรษฐกิจพิเศษ การค้าโลจิสติกส์ และปัจจัยพื้นฐานของชุมชน

เชิงปริมาณ :

ตัวชี้วัด : จำนวนโครงการก่อสร้างพื้นฐานที่ได้รับการพัฒนาในพื้นที่เขตเศรษฐกิจพิเศษ *(14 แห่ง)*

เชิงคุณภาพ :

ตัวชี้วัด : โครงสร้างพื้นฐานที่ได้รับการก่อสร้างมีคุณภาพและได้มาตรฐานตามหลักวิศวกรรม  
*(ร้อยละ 100)*

**แผนงานบูรณาการขับเคลื่อนการแก้ไขปัญหาจังหวัดชายแดนภาคใต้**

**โครงการที่ 1 : โครงการพัฒนาตามศักยภาพของพื้นที่**

วัตถุประสงค์ :

* เพื่อก่อสร้างและพัฒนาระบบโครงสร้างพื้นฐานในเขตพื้นที่จังหวัดชายแดนภาคใต้ ทำให้เกิดความสะดวกปลอดภัยในชีวิตและทรัพย์สิน และกระตุ้นเศรษฐกิจในพื้นที่ ซึ่งเป็นการยกระดับคุณภาพชีวิต ของประชาชนให้มีความเป็นอยู่ที่ดีและส่งมอบโครงการให้องค์กรปกครองส่วนท้องถิ่น/หน่วยงาน ที่ขอรับการสนับสนุนโครงการเมื่องานก่อสร้างแล้วเสร็จ เพื่อนำไปดูแล บำรุงรักษาหรือใช้ประโยชน์โครงการให้อยู่ในสภาพที่ดี และมีความพร้อมในการใช้งาน เพื่อให้ประชาชนและชุมชนมีความปลอดภัยในการดำรงชีวิต

เชิงปริมาณ :

ตัวชี้วัด : จำนวนพื้นที่ชุมชนในจังหวัดชายแดนภาคใต้ได้รับการพัฒนาโครงสร้างพื้นฐาน  
ให้มีความน่าอยู่ ปลอดภัย *(266 แห่ง)*

เชิงคุณภาพ :

ตัวชี้วัด : โครงสร้างพื้นฐานที่ได้รับการก่อสร้างมีคุณภาพและได้มาตรฐานตามหลักวิศวกรรม   
(*ร้อยละ 100)*

**แผนงานบูรณาการสร้างรายได้จากการท่องเที่ยว**

**โครงการที่ 1 : โครงการส่งเสริมการท่องเที่ยวเชื่อมโยงภูมิภาค**

วัตถุประสงค์ :

* เพื่อก่อสร้างและพัฒนาระบบโครงสร้างพื้นฐานที่ส่งเสริมให้เกิดการเข้าถึง และพัฒนาด้านการท่องเที่ยวในพื้นที่และส่งมอบโครงการให้องค์กรปกครองส่วนท้องถิ่น/หน่วยงาน ที่ขอรับการสนับสนุนโครงการเมื่องานก่อสร้าง แล้วเสร็จเพื่อนำไปดูแล บำรุงรักษา หรือใช้ประโยชน์โครงการให้อยู่ในสภาพที่ดีและมีความพร้อมในการใช้งาน เพื่อให้ประชาชนและชุมชน มีความปลอดภัยในการดำรงชีวิต

เชิงปริมาณ :

ตัวชี้วัด : จำนวนพื้นที่เพื่อการท่องเที่ยวได้รับการพัฒนาโครงสร้างพื้นฐาน *(21 แห่ง)*

เชิงคุณภาพ :

ตัวชี้วัด : โครงสร้างพื้นฐานที่ได้รับการก่อสร้างมีคุณภาพและได้มาตรฐานตามหลักวิศวกรรม *(ร้อยละ 100)*

**แผนงานบูรณาการเขตพัฒนาพิเศษภาคตะวันออก**

**โครงการที่ 1 : โครงการพัฒนาพื้นที่เขตพัฒนาพิเศษภาคตะวันออก**

วัตถุประสงค์ :

* เพื่อกำหนดและจัดทำรายละเอียดแผนผังการใช้ประโยชน์ที่ดิน แผนผังการพัฒนาโครงสร้างพื้นฐาน และระบบสาธารณูปโภคในเขตพัฒนาพิเศษภาคตะวันออก
* ก่อสร้างและพัฒนาระบบโครงสร้างพื้นฐานที่ส่งเสริมและสนับสนุนตามนโยบายเขตพัฒนาพิเศษ

ภาคตะวันออกและส่งมอบโครงการให้องค์กรปกครองส่วนท้องถิ่น/หน่วยงาน ที่ขอรับการสนับสนุนโครงการ

เมื่องานก่อสร้างแล้วเสร็จ เพื่อนำไปดูแล บำรุงรักษา หรือใช้ประโยชน์โครงการให้อยู่ในสภาพที่ดี

และมีความพร้อมในการใช้งานเพื่อให้ประชาชนและชุมชนมีความปลอดภัยในการดำรงชีวิต

เชิงปริมาณ :

ตัวชี้วัด : จำนวนโครงสร้างพื้นฐานที่ได้รับการก่อสร้างในเขตพัฒนาพิเศษภาคตะวันออก *(17 แห่ง)*

เชิงคุณภาพ :

ตัวชี้วัด : โครงสร้างพื้นฐานที่ได้รับการก่อสร้างมีคุณภาพและได้มาตรฐานตามหลักวิศวกรรม

*(ร้อยละ 100)*

**แผนงานบูรณาการบริหารจัดการทรัพยากรน้ำ**

**โครงการที่ 1 : โครงการป้องกันน้ำท่วมพื้นที่ชุมชน**

วัตถุประสงค์ :

* เพื่อแก้ไขและบรรเทาปัญหาน้ำท่วมให้กับพื้นที่ชุมชน พื้นที่เศรษฐกิจ พื้นที่โบราณสถาน และพื้นที่บรรเทาทุกข์ ซึ่งมีปัญหาน้ำท่วมรุนแรงและเกิดขึ้นเป็นประจำ เพื่อจัดทำระบบป้องกันน้ำท่วม ประกอบด้วย คันป้องกันน้ำท่วม อาคารระบายน้ำ และการปรับปรุงระบบระบายน้ำให้มีความมั่นคงแข็งแรง สอดคล้องกับสภาพแวดล้อมภูมิประเทศ เศรษฐกิจสังคม และสภาพอากาศที่เปลี่ยนแปลงไป และส่งมอบโครงการให้องค์กรปกครองส่วนท้องถิ่น/หน่วยงานที่ขอรับการสนับสนุนโครงการเมื่องานก่อสร้างแล้วเสร็จ เพื่อนำไปดูแล บำรุงรักษา หรือใช้ประโยชน์โครงการให้อยู่ในสภาพที่ดีและมีความพร้อมในการใช้งาน เพื่อให้ประชาชนและชุมชนมีความปลอดภัยในการดำรงชีวิต

เชิงปริมาณ :

ตัวชี้วัด : พื้นที่ได้รับการป้องกันและลดผลกระทบจากปัญหาอุทกภัยและน้ำท่วม *(37,432 ไร่)*

เชิงคุณภาพ :

ตัวชี้วัด : โครงสร้างพื้นฐานที่ได้รับการก่อสร้างเพื่อป้องกันอุทกภัยและน้ำท่วมมีคุณภาพและได้มาตรฐานตามหลักวิศวกรรม *(ร้อยละ 100)*

---------------------------------------------------